Diari Oficial de la Generalitat Valenciana


Sumari del DOGV 8200, del 28-12-2017 (2017/11808)

Informació pública del Projecte de decret del Consell pel qual es modifica l'article 7.1 del Decret 65/2012, de 20 d'abril, del Consell, pel qual es regula la venda no sedentària en la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/11261


Data del document
:   11-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Informació pública del Projecte de decret del Consell pel qual es modifica l'article 7.1 del Decret 65/2012, de 20 d'abril, del Consell, pel qual es regula la venda no sedentària en la Comunitat Valenciana. [2017/11964]  
De conformitat amb l'article 133.2 de la Llei 39/2015, d'1 d'octubre, del procediment administratiu comú de les administracions públiques, sense perjudici de la consulta prèvia a la redacció del text de la iniciativa, quan la norma afecte els drets i interessos legítims de les persones, el centre directiu competent publicarà el text en el portal web corresponent amb l'objecte de donar audiència als ciutadans afectats i demanar quantes aportacions addicionals puguen fer-se per altres persones o entitats.  
Així mateix, és d'aplicació l'article 26.6 de la Llei 50/1997, de 27 de novembre, del Govern, d'aplicació amb caràcter supletori fins que s'efectue regulació en l'àmbit de la Generalitat, i que s'expressa en els mateixos termes.  
En el mateix sentit, a fi de continuar la instrucció de l'expedient i de conformitat amb el que preveu l'article 52 del Decret 24/2009, de 13 de gener, del Consell, sobre la forma, l'estructura i el procediment d'elaboració dels projectes normatius de la Generalitat, l'expedient se sotmetrà a informació pública, per un termini de quinze dies hàbils, perquè les persones interessades, puguen al·legar el que consideren oportú al projecte de decret.  
L'expedient podrà consultar-se en dies hàbils en les dependències de la Direcció General de Comerç i Consum en la ciutat administrativa 9 d'Octubre, carrer de la Democràcia, número 77, torre 2, en horari de matí de 09.00 a 14.00 hores, de dilluns a divendres. El text del projecte de decret estarà també disponible per a la seua consulta en la pàgina web de la Conselleria d'Economia Sostenible, Sectors Productius, Comerç i Treball, en el següent enllaç http://www.indi.gva.es/ca/audiencia-publica/procesos-abiertos.  
Les al·legacions o els suggeriments aniran dirigits a la Direcció General de Comerç i Consum; s'han d'entregar per escrit, fent constar el nom, els cognoms, DNI/NIF i el domicili o bé l'adreça electrònica de l'interessat, si eixe és el mitjà triat als efectes de comunicacions. Poden ser presentades en els llocs indicats en el paràgraf anterior o en qualsevol dels previstos en l'article 16 de la referida Llei 39/2015.  
  
  
València, 11 de desembre de 2017.- El director general de Comerç i Consum: Natxo Costa Pina.